Etter at Disney tok over begynte de arbeidet på den nye trilogien. Lucas bidro med ideer, men de ble avslått. Det første manuset til filmen ble skrevet av Michael Arndt. I førsteutkastet hadde Luke Skywalker en langt større rolle enn det han hadde i sluttresultatet. David Fincher, Brad Bird, Ben Affleck og Guillermo del Toro ble alle vurdert som mulige regissører, men valget falt til slutt på J.J. Abrams. Kathleen Kennedy, Abrams og Bryan Burk skulle produsere filmen.